Losandželosas "Lakers"

Losandželosas "Lakers" () ir profesionāls ASV basketbola klubs, kas ir bāzēts Losandželosā, Kalifornijas štatā, ASV. Klubs spēlē Nacionālās basketbola asociācijas (NBA) Rietumu konferences Klusā okeāna divīzijā. Tas tika dibināts 1946. gadā kā Detroitas "Gems" un kopš 1948. gada spēlē NBA. 2010. gada jūnijā basketbola analītiķis un apskatnieks Džons Hollingers nosauca "Lakers" par visu laiku labāko NBA klubu. 

Pastāvēšanas vēsturē "Lakers" ir 17 reizes uzvarējis NBA čempionātā, 31 reizi ir kļuvis par konferences uzvarētāju un 34 reizes — divīzijas čempionu. Mājas spēles komanda aizvada Crypto.com Arena arēnā. Vēl šajā arēnā spēles aizvada NBA klubs Losandželosas "Clippers" un WNBA klubs Losandželosas "Sparks". 

Pašlaik kluba prezidente un īpašniece ar noteicošo ietekmi ir Dženija Basa, ģenerālmenedžeris ir Robs Pelinka. Pēdējais galvenais treneris, kas komandu vadīja 2024. gadā — Dārvins Hems. Komandu ir trenējuši četri cilvēki, kas ir iekļauti Basketbola slavas zālē: Džons Kundla, Bills Šērmans, Pets Railijs un Fils Džeksons. Kopumā 15 spēlētāji no "Lakers" ir uzņemti slavas zālē. Komandas oficiālās krāsas ir zelta, purpura un balta. 

 Vēsture 
Klubs tika dibināts 1946. gadā Detroitā, pēc tam tas pārcēlās un Mineapolisu, kur tas ieguva komandas nosaukumu no Minesotas štata iesaukas: "10 000 ezeru zeme" ()."Tracey Reavis. "The Nicknames". The Official NBA Encyclopedia (3rd Edition). . New York: Doubleday, 2000. pg. 95. Pirms pārcelšanās uz Losandželosu 1960.—1961. gada sezonā klubs izcīnīja 5 NBA čempiontitulus. Kluba popularitāte pieauga 1980. gadu laikā, kad klubs ieguva 5 NBA čempiontitulus ar Basketbola slavas zālē iekļautajiem Maģisko Džonsonu, Karīmu Abduldžabāru, Džeimsu Vortiju un treneri Petu Railiju. Laika posmā no 2000. līdz 2002. gadam "Lakers" izcīnīja trīs titulus pēc kārtas ar Šakilu O'Nīlu un Kobi Braiantu sastāvā un treneri Filu Džeksonu. Pēc zaudējumiem 2004. un 2008. gada finālsērijās Losandželosas klubs ieguva vēl 2 titulus 2009. gadā, kad finālsērijā uzvarēja Orlando "Magic", un 2010. gadā, kad uzvarēja Bostonas "Celtics".

2018. gada vasarā komandai pievienojās Lebrons Džeimss un 2019. gada vasarā — Entonijs Deiviss, ļaujot atkal izveidot vieno no spēcīgākajiem sastāviem starp NBA komandām un nostiprinoties līgas līderpozīcijās 2019.—2020. gada NBA sezonas pirmajā pusē, kas noveda līdz čempiontitula iegūšanai 2020. gada finālsērijā.
 Komandas sastāvs 

 Iemūžinātie numuri 
Losandželosas "Lakers" savu leģendāro personību piemiņai ir iemūžinājuši četrpadsmit spēlētāju numurus, kā arī spēļu komentētāja Čika Hīrna mikrofonu:  
 13 Vilts Čemberlens, , 1968—1973
 22 Eldžins Beilors, , 1958—1971
 25 Geils Gudričs, , 1965—1968; 1970—1976
 32 Īrvins "Maģiskais" Džonsons, , 1979—1991; 1996
 33 Karīms Abduldžabārs, , 1975—1989
 42 Džeimss Vortijs, , 1982—1994
 44 Džerijs Vests, , 1960—1974
 Mikrofons Čiks Hīrns
 8, 24 Kobe Braiants, , 1996—2006, 2006—2016
 34 Šakils O'Nīls, , 1996—2004
 16 Pau Gazols, , 2008—2014
 21 Maikls Kūpers, , 1978–1990
 52 Džamals Vilkss, , 1977–1985
 99 Džordžs Mikans, , 1948–1954, 1956

 Sasniegumi 
 NBA čempiontituli (17):
 1949,Amerikas basketbola asociācijas pastāvēšanas laikā iegūtais tituls. 1950, 1952, 1953, 1954, 1972, 1980, 1982, 1985, 1987, 1988, 2000, 2001, 2002, 2009, 2010, 2020
 NBL čempiontituli (1):
 1948
 NBA konferences tituli (32):
 1949, 1950, 1952, 1953, 1954, 1959, 1962, 1963, 1965, 1966, 1968, 1969, 1970, 1972, 1973, 1980, 1982, 1983, 1984, 1985, 1987, 1988, 1989, 1991, 2000, 2001, 2002, 2004, 2008, 2009, 2010, 2020
 NBL konferences tituli (1):
 1948
 NBA divīzijas tituli (34):
 1950, 1951, 1953, 1954, 1962, 1963, 1965, 1966, 1969, 1971, 1972, 1973, 1974, 1977, 1980, 1982, 1983, 1984, 1985, 1986, 1987, 1988, 1989, 1990, 2000, 2001, 2004, 2008, 2009, 2010, 2011, 2012, 2020, 2025
 NBL divīzijas tituli (1):
 1948

 Pēdējo 5 sezonu rezultāti 
NBA čempioni Konferences čempioniDivīzijas čempioniIzslēgšanas spēles

SezonaLīgaKonferenceDivīzijaRegulārā sezonaIzslēgšanas spēlesVietaUZ <font color="#fcb926">Losandželosas "Lakers"2007.—2008.NBARietumuKlusā okeāna1. vieta572569,5—Uzvara Rietumu konferences pirmajā kārtā pār Denveras "Nuggets", 4—0Uzvara Rietumu konferences pusfinālā pār Jūtas "Jazz", 4—2Uzvara Rietumu konferences finālā pār Sanantonio "Spurs", 4—1Zaudējums finālā Bostonas "Celtics", 4—22008.—2009.NBARietumuKlusā okeāna1. vieta651779,3—Uzvara Rietumu konferences pirmajā kārtā pār Jūtas "Jazz", 4—1Uzvara Rietumu konferences pusfinālā pār Hjūstonas "Rockets", 4—3Uzvara Rietumu konferences finālā pār Denveras "Nuggets", 4—2Uzvara finālā pār Orlando "Magic", 4—1 †2009.—2010.NBARietumuKlusā okeāna1. vieta572569,5—Uzvara Rietumu konferences pirmajā kārtā pār Oklahomasitijas "Thunder", 4—2Uzvara Rietumu konferences pusfinālā pār Jūtas "Jazz", 4—0Uzvara Rietumu konferences finālā pār Fīniksas "Suns", 4—2Uzvara finālā pār Bostonas "Celtics", 4—3 †2010.—2011.NBARietumuKlusā okeāna1. vieta572569,5—Uzvara Rietumu konferences pirmajā kārtā pār Ņūorleānas "Hornets", 4—2Zaudējums Rietumu konferences pusfinālā pret Dalasas "Mavericks", 0—42011.—2012.NBARietumuKlusā okeāna1. vieta412562,1— Uzvara Rietumu konferences pirmajā kārtā pār Denveras "Nuggets", 4—3Zaudējums Rietumu konferences pusfinālā pret Oklahomasitijas "Thunder", 1—4

 Skatīt arī 
 2009.—2010. gada Losandželosas "Lakers" sezona

 Piezīmes un atsauces 

 Piezīmes 

 Atsauces 

 Ārējās saites 

 Kluba oficiālā mājaslapa 
 Basketball-Reference profils